Document ID: /roh_data/filtered/swiss_laws_in_ROHinterleaved.jsonl.gz/24329

This text was translated from EN into Rumantsch Grischun.

The director of proceedings may dispense with the requirements for a private claimant to attend at the claimant's request if his or her presence is not required. A third party affected by an application for forfeiture is not required to appear in person. If a private claimant or a third party affected by an application for forfeiture does not appear in person, he or she may be represented or submit written applications.

La direcziun da la procedura po dispensar l’accusader privat sin sia dumonda da sa participar persunalmain a la tractativa, sche sia preschientscha n’è betg necessaria. La terza persuna ch’è pertutgada d’ina confiscaziun pretendida è libra da sa participar persunalmain a la tractativa. Sche l’accusader privat u la terza persuna ch’è pertutgada d’ina confiscaziun pretendida na sa participescha betg persunalmain a la tractativa, po el u ella sa laschar represchentar u far propostas en scrit.